KOMISSION PÄÄTÖS,

tehty 28 päivänä helmikuuta 1994,

eläinten terveyttä koskevista vaatimuksista ja eläinlääkärintodistuksista tuoreen lihan tuonnissa Zimbabwesta tehdyn päätöksen 92/25/ETY muuttamisesta (94/171/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2) ja erityisesti sen 14, 15 ja 16 artiklan,

sekä katsoo, että

komission päätöksessä 92/25/ETY(3), sellaisena kuin se on viimeksi muutettuna päätöksellä 93/86/ETY(4), annetaan eläinten terveyttä koskevat vaatimukset ja eläinlääkärin-todistukset tuoreen lihan tuonnissa Zimbabwesta; tässä päätöksessä määrätään, että jäsenvaltioiden olisi sallittava nautaeläinten luuttomaksi leikattujen ruhojen tuoreen lihan tuonti Länsi-Mashonalandin, Itä-Mashonalandin, Keski-Mashonalandin ja Makonin alueilta sekä Midlandsin maakunnasta, lukuun ottamatta Gokwen, Zvishavanen ja Mberengwan piirejä,

suu- ja sorkkatautia koskeva tilanne on parantunut ja tällä hetkellä olisi mahdollista muuttaa uudelleen Zimbabwen aluejakoa sallimalla luuttomaksi leikatun tuoreen lihan tuonti yhteisöön Masvingon maakunnan Gutun piiristä, Mid-landsin maakunnan Zvishavanen piiristä sekä Etelä-Matebelelandin maakunnan Insizan piiristä, kun mainittu liha on saatu ennen 1 päivää marraskuuta 1993 teurastetuista eläimistä, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätös 92/25/ETY seuraavasti:

1 korvataan 1 artiklan 1 kohdan sanat "Länsi-Mashonalandin eläinlääkintäalueelta, Itä-Mashonalandin eläinlääkintäalueelta, Keski-Mashonalandin eläin-lääkintäalueelta, Makonin eläinlääkintäalueelta ja Midlandsin maakunnasta, lukuun ottamatta Gokwen, Zvishavanen ja Mberengwan piirejä" sanoilla "Länsi-Mashonalandin maakunnan eläinlääkintäalueelta, Itä-Mashonalandin maakunnan eläinlääkintäalueelta, Keski-Mashonalandin maakunnan eläinlääkintäalueelta, Manicalandin maakunnan eläinlääkintäalueelta (ainoas-taan Makonin piiristä), Midlandsin maakunnan eläinlääkintäalueelta (ainoastaan Gwerun, Kwekwen, Shurugwin, Chirimanzun ja Zvishavanen piireistä), Masvingon maakunnan eläinlääkintäalueelta (ainoastaan Gutun piiristä) ja Etelä-Matabelelandin maakunnan eläinlääkintäalueelta (ainoastaan Insizan piiristä)";

2 korvataan liite tämän päätöksen liitteellä.

2 artikla

Tämä päätös on osoitettu kaikille jäsenvaltioille.

Tehty Brysselissä 28 päivänä helmikuuta 1994.

Komission puolesta

René STEICHEN

Komission jäsen

(1) EYVL N:o L 302, 31.12.1972, s. 28

(2) EYVL N:o L 173, 27.6.1992, s. 13

(3) EYVL N:o L 10, 16.1.1992, s. 52

(4) EYVL N:o L 36, 12.2.1993, s. 44

LIITE

ELÄINTAUTITODISTUS

Euroopan talousyhteisöön tuotava kotieläiminä pidettyjen nautaeläinten luuttomaksi leikattu tuore liha, lukuun ottamatta sivutuotteita(1)

>KAAVION ALKU>

Määrämaa:

Terveystodistuksen viitenumero(2):

Viejämaa: ZIMBABWE [Länsi-Mashonalandin maakunnan, Itä-Mashonalandin maakunnan, Keski-Mashonalandin maakunnan, Manicalandin maakunnan (ainoastaan Makonin piiri), Midlandsin maakunnan (ainoastaan Gwerun, Kwekwen, Shurugwin, Chirimanzun ja Zvishavanen piirit), Masvingon maakunnan (ainoastaan Gutun piiri) ja Etelä-Matebelelandin maakunnan (ainoastaan Insizan piiri) eläinlääkinnälliset alueet]

Ministeriö:

Osasto:

Viite:

(ei pakollinen)

I Lihan tunnistetiedot

Kotieläiminä pidettyjen nautaeläinten lihaa

Palalaji(3):

Pakkaustyyppi:

Palojen tai pakkausten lukumäärä:

Nettopaino:

II Lihan alkuperä

Hyväksytyn teurastamon tai hyväksyttyjen teurastamojen osoite (osoitteet) ja eläinlääkinnällinen(-set) hyväksyntänumero(-t)(2):

Hyväksytyn leikkaamon tai hyväksyttyjen leikkaamojen osoite (osoitteet) ja eläinlääkinnällinen(-set) hyväksyntänumero(-t)(2):

Hyväksytyn kylmävaraston tai hyväksyttyjen kylmävarastojen osoite (osoitteet) ja eläinlääkinnällinen(-set) hyväksyntänumero(-t)(2):

III Lihan määräpaikka

Liha lähetetään

(lähetyspaikka)

(määrämaa ja määräpaikka)

seuraavalla kuljetusvälineellä(4):

Lähettäjän nimi ja osoite:

Vastaanottajan nimi ja osoite:

(1) Tuoreella lihalla tarkoitetaan kaikkea kotieläiminä pidettyjen nautaeläinten ihmisravinnoksi kelpaavaa lihaa, lukuun ottamatta sivutuotteita, jota ei ole käsitelty mitenkään sen säilyvyyden parantamiseksi; jäähdytettyä ja jäädytettyä lihaa pidetään kuitenkin tuoreena lihana

(2) Ei ole pakollinen silloin, kun määrämaa sallii direktiivin 72/462/ETY 19 artiklan a kohdan mukaisesti tuoreen lihan tuonnin muuksi kuin ihmisravinnoksi

(3) Naudan luuttomaksi leikattujen ruhojen lihan tuonti on sallittua vain, jos kaikki luut ja suurimmat poistettavissa olevat imusolmukkeet on poistettu

(4) Ilmoitetaan rautatievaunun numero, kuorma-auton rekisterinumero, lennon numero tai laivan nimi

IV Eläintauteja koskeva vakuutus

Minä allekirjoittanut virkaeläinlääkäri todistan, että:

1) edellä mainittu luuttomaksi leikattu tuore liha on peräisin:

a) eläimistä, jotka ovat syntyneet ja jotka on kasvatettu Zimbabwen tasavallan Länsi-Mashonalandin maakunnan, Itä-Mashonalandin maakunnan, Keski-Mashonalandin maakunnan, Manicalandin maakunnan (ainoastaan Makonin piiri), Midlandsin maakunnan (ainoastaan Gwerun, Kwekwen, Shurugwin, Chirimanzun ja Zvishavanen piirit), Masvingon maakunnan (ainoastaan Gutun piiri) ja Etelä-Matebelelandin maakunnan (ainoastaan Insizan piiri) eläinlääkintäalueilla vähintään 12 kuukautta ennen teurastusta tai syntymästään asti, jos kyseessä on alle 12 kuukauden ikäiset eläimet;

b) eläimistä, joilla oli lainsäädännön mukainen alkuperäalueen tunnistamisen mahdollistava merkki, toisin sanoen, Länsi-Mashonalandin pohjoisen osan eläinlääkintäalueella polttomerkki "L", Länsi-Mashonalandin eteläisen osan eläinlääkintäalueella polttomerkki "HL", Itä-Mashonalandin eläinlääkintäalueella polttomerkki "H" tai "JJ", Keski-Mashonalandin eläinlääkintäalueella polttomerkki "C", Manicalandin maakunnan (ainoastaan Makonin piiri) eläinlääkintäalueella polttomerkki "UM", Midlandsin maakunnan (ainoastaan Gwerun, Kwekwen, Shurugwin, Chirimanzun ja Zvishavanen piirit) eläinlääkintäalueella polttomerkki "J", Midlandsin maakunnan (ainoastaan Zvishavanen piiri) eläinlääkintäalueella polttomerkki "JCZ" tai "Z", Masvingon maakunnan (ainoastaan Gutun piiri) eläinlääkintäalueella polttomerkki "TF" tai "T" ja Etelä-Matebelelandin maakunnan (ainoastaan Insizan piiri) eläinlääkintäalueella polttomerkki "MY" tai "Y";

c) eläimistä, joita ei ole viimeisen 12 kuukauden aikana rokotettu suu- ja sorkkatautia vastaan;

d) eläimistä, jotka matkalla teurastamoon ja ennen teurastusta eivät ole olleet kosketuksissa eläimiin, jotka eivät täytä Euroopan talousyhteisön niiden päätösten edellytyksiä, jotka ovat voimassa näiden eläinten lihaa jäsenvaltioon vietäessä; jos eläimet kuljetetaan jossakin kulkuneuvossa taisäiliössä, jälkimmäinen on puhdistettu ja desinfioitu ennen lastausta.

e) eläimistä, joille teurastamossa enintään 24 tuntia ennen teurastusta tehdyn ante mortem -tarkastuksen yhteydessä suoritetussa suu- ja sorkkatutkimuksessa ei ole todettu mitään suu- ja sorkkataudin oireita;

f) eläimistä, jotka on teurastettu eri päivänä kuin sellaiset eläimet, joiden liha ei täytä Euroopan yhteisöön vietävältä lihalta vaadittuja edellytyksiä;

g) eläimistä, jotka on teurastettu ja välisenä aikana (teurastuspäivät);

2) edellä mainittu tuore luuttomaksi leikattu liha:

a) on peräisin ruhoista, joita on raakakypsytetty yli + 2 °C lämpötilassa vähintään 24 tuntia teurastuksen jälkeen ennen luuttomiksi leikkaamista;

b) niistä on poistettu suurimmat poistettavissa olevat imusolmukkeet;

c) on säilytetty, kaikkien tuotanto-, luuttomaksi leikkaus- ja varastointivaiheiden aikana, tiloissa, jotka ovat selvästi erillään sellaisista tiloista, joissa säilytetään lihaa, joka ei täytä Euroopan yhteisön päätösten edellytyksiä, jotka ovat voimassa viennissä jäsenvaltioon. (poikkeuksena tölkkeihin tai kartonkipakkauksiin pakatut lihat, joita säilytetään erityisillä varastointivyöhykkeillä).

>KAAVION LOOPU>

>VIITTAUS KAAVIOON>

>KAAVION ALKU>

(1) Allekirjoituksen ja leiman on oltava eri värinen kuin teksti.

>KAAVION LOOPU>